Lääkäri ei ottanut poikani puheita itsemurhasta todesta – ensimmäinen yritys oli viimeinen

Yritimme hakea pojallemme mielenterveyden ongelmien takia aktiivisesti apua yli kymmenen vuotta.

Lääkäri Elina Hermanson puki hyvin (HS 7.10.) sanoiksi sen, mitä meidänkin poikamme olisi tarvinnut: ”Nuoren tukihenkilöksi riittäisi hyvä lähimmäinen.”

Oirehtiva nuori hyötyisi suuresti siitä, jos löytyisi edes yksi sellainen ihminen, joka uskaltaisi lähestyä, tarjoaisi pyyteettömästi aikaansa ja vahvistaisi nuoren luottamusta tulevaisuuteen ja avun saamiseen.